Nafarroako Parlamentuko Mahaiak, 2021eko urtarrilaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkezturiko galdera, Nafarroak Europako funtsetan parte hartzeari eta horiek eskuratzeari buruzko Osoko Bilkura monografikoan onetsitako ebazpen-proposamenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Joan den azaroaren 6an Nafarroak Europako funtsetan parte hartzeari eta horiek eskuratzeari buruzko osoko bilkura monografikoa egin genuen. 18 erabaki onetsi ziren, eta horietako askotan Nafarroako Gobernuak funts horien bidez finantzatzeko aurkezten dituen proiektuetan jarduketa jakin batzuk sartzea proposatu zitzaion Nafarroako Gobernuari.

– Zein da onetsitako erabakiek izan duten eta izanen duten ibilbidea?

– Zer neurritan sartu dira Nafarroako Gobernuaren proiektuetan?

– Zein jotzen ditu lehentasunezkotzat Nafarroako Gobernuak? Neurri horien artean al dago amiantoa kentzeko plana abian jartzea?

Iruñean 2021eko urtarrilaren 7an

Foru parlamentaria: Bakartxo Ruiz Jaso